Derek Ganies live stand up comedy Bloomington
(There is a 1 menu item minimum in the showroom) Die aansteeklikheid van Trump-versteuringsindroom | Maroela Media
Pres. Donald Trump. (AP Photo/ Evan Vucci)
Sedert die verkiesing van Donald Trump as president van die VSA het ons ŉ toename gesien in Trump-versteuringsindroom.
Dié tong-in-die-kies-toestand verwys na blinde kritiek wat teen enige optrede van Trump uitgespreek word ongeag die teenstrydighede wat dalk mag volg of die ironie wat dit skep. Vir sommige mense is alles wat Trump doen summier sleg.
Moet my glad nie verkeerd verstaan nie. Trump verdien sy regverdige hoeveelheid kritiek. Soos enige mens is hy nie onfeilbaar nie en verdien hy regverdige kritiek. Dit gesê, weens Trump se persoonlikheid maar nog meer weens die politieke tydsgees van ons tyd lok hy besonders baie onregverdige kritiek wat gereeld tot komiese teenstrydighede lei.
Met die begin van die nuwe jaar het die nuutste manifestasie van die Trump-versteuringsindroom posgevat. Op 3 Januarie 2020 het president Trump die bevel gegee dat ŉ hommeltuigmissiel die berugte Iraniese militêre leier Qasem Soleimani doodskiet. Die gevolg hiervan was dat verskeie kommentators, beide internasionaal asook in Suid-Afrika, sterk kritiek teen die VSA en meer besonder teen Trump uitgespreek het.
Weens die tragiese binêre aard van moderne politiek het hierdie kommentators die Iraniese regering se kant in die insident gekies. Dit ten spyte van die feit dat Iran verantwoordelik is vir van die grootste en slegste menseregtevergrype in ons moderne wêreld. Verder was Soleimani nie juis ŉ vredemaker nie. Hy was verantwoordelik vir die bewapening van verskeie terreurgroepe, aanvalle op Westerlinge asook ondersteuning van verskeie onderdrukkende outoritêre regerings. Soleimani was weens sy hoë posisie binne die Iranse staat aansienlik gevaarliker vir die VSA as wat ander terroriste ooit was.
Dit is dus veilig om te sê dat Iran en Soleimani nie ondersteuners van vryheid is nie. Etlike dae ná Soleimani se begrafnis het ŉ groot protesaksie teen die Iranse regering begin teen die outoritêre gedrag van die regering. Ten spyte hiervan is daar steeds kommentators wat volhou dat die VSA en Trump gekritiseer moet word vir die dood van Soleimani.
Wat egter duidelik geword het die afgelope paar weke is dat sommige kommentators se geheue selektief en kort is wanneer dit kom by kwessies waar Trump betrokke is. Die jare se voorafgaande terreuraktiwiteite, skreiende menseregteoortredings en gewelddadige dreigemente deur Iran en Soleimani word vinnig vergeet sodat Trump gekritiseer kan word. Trump het immers die besluit geneem om Soleimani dood te maak, dus moet dit sleg wees, redeneer hierdie groep skrywers en teenstanders van Trump.
Trump-versteuringsindroom is wel nie uniek tot Trump nie. Dit is maar net ŉ simptoom van ŉ breër en groter probleem van ons hedendaagse samelewing. Die snelle aard van sosiale media het gelei tot die ontwikkeling van ŉ woedekultuur en Trump-versteuringsindroom is net ŉ uitvloeisel daarvan. Post-Trump gaan die woedekultuur met die binêre aard van nuwe politiek ŉ nuwe teiken opspoor om hul sleutelbordaktivisme teen te woed.
Hierdie nuuskommentaar is deur Pretoria FM verskaf. Luister daagliks na Klankkoerant op Pretoria FM vir die jongste nuuskommentaar.
Dit laat my dink aan ‘n kleintjie waarvan die pa sy skreeupienk Trumpsuiglekker van hom afgevat het want als waaraan die kind raak is dan Trumppienk en Trumptaai, toe die pa weer kyk, sit die kind met twéé pienk suiglekkers.
Kritiek teen trump oor die hommeltuig aanval op die terroris is geregverdig, want volgens prosedure moes die huis van verteenwoordigers en die senaat dit goedgekeur het, nie trump nie. Kyk jy na trump se ignorering van feite wat deur die Amerikaanse intelligensie verslae mbt Rusland se inmenging met die 2016 verkiesing aan hom voorgele was, dan kon trump net sowel n kneg van putin gewees het. Mense wat vir trump ondersteun ly almal aan een of ander versteuringsindroom wat hulle bedreig laat voel deur minderheidsgroepe in Amerika. Dit is dieselfde as soos die meerderheidsgroep in SA wat bedreig voel teenoor… Lees meer »
Ag regtig. .Donald Trump WEET wat hy doen. Hy t Amerika se ekonomie oornag gelig. So keelvol vir ieder en n elk wat n hoee boom met klippe probeer gooi. Hoekom? Gaan staan n slag in sy skoene!
Bid eerder vir hom!!Hy is tans die enigste leier ter wereld wat iets goeds uitrig in hierdie mal donker wereld. En baie dankie dat hy uiteindelik die vieslike moordenaar terroris uitgehaal het. Hy t guts om nie polities korrek te wees nie. Saluut Donald!
Daniël, ek is mal oor daardie laaste paragraaf van jou. Almal kan dit sommer ‘n hele paar maal lees, ‘n hele paar maal … ‘adapt or die’… Perfek gestel en uitgedruk betreffende die spoed van die tuimeltreinrit waarop ons ons deesdae begewe, woedekultuur van sukkel oor die aard van die nuwe politiek en om die sleutelbord met vingers soos voorhamers in ons aktivisme by te kom.
Hoë bome kry die meeste wind, mense wat hulle werk doen die wat verkeerd is aanvat en n ding sê soos dit is ongeag of dit polities korrek is of nie en doen wat verwag word sal altyd beskou word as negatief dit is hoe mense is ,gelukkig steun die meerderheid in die opgevoede wêreld hom.